Unionin tuomioistuimen tuomio (seitsemäs jaosto) 13.11.2025 – Renco Valore ym. vastaan komissio
(Asia C‑806/23 P)
Muutoksenhaku – Valtiontuet – Madeiran vapaa-alue (Portugali) – Veroetujen myöntäminen yrityksille – Portugalin tasavallan toteuttama tukiohjelma – Päätökset C(2007) 3037 final ja C(2013) 4043 final – Euroopan komission SEUT 108 artiklan 2 kohdan ensimmäisen alakohdan perusteella antama päätös – Voimassa olevan tuen toteuttaminen vastoin edellytystä, jolla taataan tuen soveltuminen sisämarkkinoille
1.      Muutoksenhaku – Kanneperusteet – Tosiseikkojen ja selvitysaineiston virheellinen arviointi – Tutkimatta jättäminen – Unionin tuomioistuimen harjoittama unionin yleisen tuomioistuimen kansallista oikeutta koskevien arviointien valvonta – Unionin tuomioistuimen harjoittaman valvonnan piiriin ei kuulu tosiseikkojen ja selvitysaineiston arviointi, paitsi jos ne on otettu huomioon vääristyneellä tavalla
(SEUT 256 artiklan 1 kohdan toinen alakohta; Euroopan unionin tuomioistuimen perussäännön 58 artiklan ensimmäinen kohta)
(ks. 27 ja 28 kohta)
2.      Muutoksenhaku – Kanneperusteet – Velvollisuus ilmoittaa täsmällisesti, miltä osin unionin yleisen tuomioistuimen päättelyä arvostellaan – Ei ole – Tutkimatta jättäminen
(SEUT 256 artiklan 1 kohdan toinen alakohta; Euroopan unionin tuomioistuimen perussäännön 58 artiklan ensimmäinen kohta; unionin tuomioistuimen työjärjestyksen 168 artiklan 1 kohdan d alakohta ja 169 artiklan 2 kohta)
(ks. 29, 34, 39, 59 ja 74 kohta)
3.      Muutoksenhaku – Kanneperusteet – Sellaisen oikeudellisen virheen määrittämättä jättäminen, johon asiassa on vedottu – Epätäsmällinen peruste – Tutkimatta jättäminen
(SEUT 256 artiklan 1 kohdan toinen alakohta; Euroopan unionin tuomioistuimen perussäännön 58 artiklan ensimmäinen kohta; unionin tuomioistuimen työjärjestyksen 168 artiklan 1 kohdan d alakohta ja 169 artiklan 2 kohta)
(ks. 30, 31 ja 37 kohta)
4.      Muutoksenhaku – Kanneperusteet – Tosiseikkojen ja selvitysaineiston virheellinen arviointi – Tutkimatta jättäminen – Unionin tuomioistuimen harjoittama tosiseikkojen ja selvitysaineiston arvioinnin valvonta – Unionin tuomioistuimen harjoittaman valvonnan piiriin ei kuulu tosiseikkojen ja selvitysaineiston arviointi, paitsi jos ne on otettu huomioon vääristyneellä tavalla – Vääristyneellä tavalla huomioon ottamisen on käytävä selvästi ilmi asiakirja-aineistosta
(SEUT 256 artikla; Euroopan unionin tuomioistuimen perussäännön 58 artiklan ensimmäinen kohta)
(ks. 35–37, 56, 73 ja 79 kohta)
5.      Muutoksenhaku – Kanneperusteet – Peruste, joka on kohdistettu lisäperusteluihin – Tehoton peruste – Hylkääminen
(SEUT 256 artiklan 1 kohdan toinen alakohta; Euroopan unionin tuomioistuimen perussäännön 58 artiklan ensimmäinen kohta)
(ks. 38 kohta)
6.      Valtiontuet – Sääntöjenvastaisen tuen takaisinperiminen – SEUT 108 artiklassa määrättyjen menettelysääntöjen vastaisesti myönnetty tuki – Tuensaajien mahdollinen perusteltu luottamus – Puuttuminen, ellei poikkeuksellisia olosuhteita ole – Kansallisten viranomaisten antamat hiljaiset vakuuttelut – Perustellun luottamuksen puuttuminen
(SEUT 108 artiklan 3 kohta)
(ks. 75 ja 76 kohta)
Ratkaisu
1)
Valitus hylätään.
2)
Renco Valore SpA, Seopult LTD ja Grapevine Investimentos e Serviços Lda (Zona Franca da Madeira) velvoitetaan korvaamaan omien oikeudenkäyntikulujensa lisäksi Euroopan komission oikeudenkäyntikulut.